**Kresten Philipsens brev den 1. januar 1952 til De kongelige Ordeners historiograf, Amalienborg**

I anledning af Deres påmindelse af 8.9.1950 fremsender jeg følgende oplysninger:

Jeg er født den 27.4.1886 i Avnbøl, Ullerup sogn, Sønderborg amt, som søn af gårdejer Johan Philipsen og hustru Katrine født Petersen.

Uddannede mig som landmand praktisk og teoretisk, var på dansk ungdoms og fagskole. Deltog i Første Verdenskrig som tysk soldat. Efter genforeningen deltager i et kompagniførerkursus og udnævnt til leutenant i reserven.

I 1910 giftede jeg mig med Marie Lucie Moos, Avnbøl datter af gårdejer Jørgen H. Moos Avnbøl og købte samme år gården ”Lundtoftbjerg”, Kliplev sogn, Aabenraa amt.

Af betroede opgaver kan nævnes:

Medlem af Aabenraa Kredsdag og senere Aabenraa Amtsråd

Formand for tilsynsrådet i Handelsbanken i Gråsten

Formand for lånebestyrelsen for Aabenraa amt angående forvaltningen af umyndiges midler

Bestyrelsesmedlem og medlem af forretningsudvalget i foreningen ”Landeværnet” og af Gråsten Landbrugsskole.

Bestyrelsesmedlem af Lånekassen for Sønderjylland

Bestyrelsesmedlem i Sønderjydsk Frøforsyning, A.S.Aabenraa

Bestyrelsesmedlem i Elektricitetforsyningsselskabet og Mejeriet i Holbøl

Medlem af Jordfordelingskommissionen for Aabenraa og Tønder Amter.

Med højagtelse

Kr. Philipsen

Stemplet Kresten Philipsen

Lundtoftbjerg pr. Tørsbøl

Tilføjet forneden i denne kladde/kopi:

Mine forfædre var bønder i Sundeved. Slægten kan føres tilbage til boelsmand og sandmand Philip Richelsen. Riggelsen død sept. 1714.